title: François-Auguste Biard
text: François-Auguste Biard a oa ul livour gall. Ganet eo bet d'ar 29 a viz Mezheven 1799 e Lyon. Aet eo da Anaon d'an 20 a viz Mezheven 1882 er Plâtreries, e Samois-sur-Seine, e-kichen Fontainebleau.
  
  E vuhez
  
  Daoust d'e dud kaout c'hoant e teufe da vezañ beleg, e tibabas François-Auguste Biard studiañ al liverezh. Kregiñ a reas gant Pierre Révoil a oa e penn skol Lyon d'ar mare-se. Beajiñ a reas goude en Italia, inizi Gres hag ar Reter-Tostañ.
  
  Ur wech distro e tiskouezas evit ar wech kentañ un daolenn e Saloñs 1818 Les Enfants perdus dans la forêt a voe brudet a-drugarez da engravadurioù. Goude e veajas a-dreuz Europa c'hoazh. 
  
  E 1839 e kemeras perzh en ergerzhadeg renet Joseph Paul Gaimard betek ar Svalbard hag ar Sápmi, gant danvez e bried, ar skrivagnerez Léonie d'Aunet. He danevell veaj a voe embannet e 1854 (Voyage d’une femme au Spitzberg). Livañ a reas Biard meur a daolenn awenet gant ar veaj-se ha peder fanell kinklañ "norzhek" evit Mirdi broadel istor an natur (Muséum national d’histoire naturelle) e Pariz.
  
  Eurediñ a reas da Léonie d'an 23 a viz Gouere 1840 e Pariz. Torret e voe o dimeziñ e 1855. Embann a reas Léonie hec'h oberennoù dindan hec'h anv.
  
  Livañ a reas François-Auguste Biard taolennoù awenet gant ar Bibl (Sainte Marie-Madeleine, Saloñs 1827), al lennegezh (Gulliver dans l’île des géants, Saloñs 1852) pe an istor (Hudson abandonné par son équipage en 1610, Saloñs 1852).
  
  E 1858-1859 e vevas e Brazil. Ur bloavezh a dremenas e Rio de Janeiro. Graet en deus ur poltred eus an Impalaer Dom Pedro II, migon dezhañ.
  
  Meur a ergerzhadenn a reas e diabarzh ar vro hag en Amazonia da c'houde. Awenet ez eus bet un toullad eus e daolennoù gant ar prantad-se. 
  
  Pedet oa bet da gelenn e Akademiezh Arzoù-kaer Rio (bet krouet gant Kefridi arzel Frañs (Mission artistique française) e 1816. Resev a reas ar c'hinnig e-kerzh e veaj en Amazonia. Nac'h a reas eta. 
  
  O tistreiñ eus Brazil e tremenas dre Amerika an Norzh evel ma tiskouez e daolenn Comment on voyage en chemin de fer dans l’Amérique du Nord (Saloñs 1861). Meur a daolenn a zikouez pegen skoet oa bet gant ar sklavelezh.
  
  Meur a vedalenn en deus bet (teir gwech hini ar Saloñs). Resevet en deus ar Groaz a Enor e 1838.
  
  Mard eo bet tamallet e daolennoù awenet gant e veaj er Svalbard hag er Sápmi evit bezañ unton en o aozadur ha mont un tamm re bell ganti e-keñver degouezhioù, e tapas Biard brud evit e daolennoù diwar-benn buhez an dud, fiñv hag eztaol enne : Une famille de mendiants ha La Diseuse de bonne aventure e mirdi Lyon, Les Comédiens ambulants au Luxembourg, Le Baptême sous les tropiques, Le Bon Gendarme, Les Honneurs partagés, La Sortie d’un but masqué, La Traversée du Havre à Honfleur, Mal de mer sur une corvette anglaise (Dallas Museum of Art), Le Conseil de révision, Un plaidoyer en province, L’Abolition de l’esclavage (27 avril - 27 a viz Ebrel - 1848).
  
  Embann a reas Biard danevell e veaj e Brazil, Deux années au Brésil, skeudennaouet gant 180 engravadur (1882, in-8°).
  
  Ur poltred anezhañ a zo bet graet gant Jean-Baptiste Corot, Portrait de François-Auguste Biard (1830). E mirdi Arz hag Istor Jeneva emañ.
  
  Oberennoù
  
  Portrait de femme (Retrato de Senhora), Mirdi Broadel an Arzoù-kaer, Rio de Janeiro. 
  Esclaves sur la côte ouest africaine, 1840, Wilberforce House, Kingston-upon-Hull.
  Vente d’esclaves dans les États d’Amérique du Sud.
  La chasse aux esclaves fugitifs.
  L'Abolition de l'esclavage dans les colonies françaises en 1848, 1848-1849, eoullivadur war lien, Kastell Versailhez.
  Le Salon de M. le comte de Nieuwerkerke, directeur général des musées impériaux, intendant des Beaux-Arts de la Maison de l’Empereur, membre de l’Institut, 1855, eoulivadur war lien, 200 × 265 cm, Mirdi broadel kastell Compiègne).
  Une soirée au Louvre chez le comte de Nieuwerkerke en 1855, eoullivadur war lien, 168 × 233 cm, Mirdi broadel kastell Compiègne.
  Sainte Marie Madeleine, (Saloñs 1827).
  Gulliver dans l’ile des géants, (Saloñs 1852).
  Hudson abandonné par son équipage en 1610, (Saloñs 1852).
  Sultane dans un intérieur, war-dro 1845, eoullivadur war lien, 65, 6 × 54, 4 cm, Mirdi Sainte-Croix, Poitiers.
  Exilés alsaciens dans les forêts vierges d’Amérique (Saloñs 1875).
  Wagon américain.
  Magdalena Bay. Vue prise de la presqu’île des Tombeaux, au nord du Spitzberg. Effet d’aurore boréale, eoullivadur wr lien, 130 × 163 cm. Pariz, Mirdi al Louvre.
  Quatre heures au Salon dans la Grande galerie du Louvre, 1847, eoullivadur war lien, 57 × 67 cm, Pariz, Mirdi al Louvre.
  Santon prêchant les bédouins, Mirdi al Louvre.
  Vue de l’océan glacial, pêche au morse par des Groënlandais, 1841, eoullivadur war lien, 130 × 163 cm, Dieppe, kastell-mirdi.
  Combat contre des ours blancs,war-dro 1839, eoullivadur war lien, 50 × 62 cm, Mirdi arzoù-kaer Tromsø, Norvegia.
  Campement en Laponie, war-dro 1840, eoulivadur war lien, 61 × 46 cm, Mirdi Arzoù-kaer Tromsø.
  Le Pasteur Læstadius instruisant les Lapons, war-dro 1840, eoullivadur war lien, 131 × 163 cm, Mirdi Arzoù-kaer Tromsø.
  Embarcation attaquée par des ours blancs, 1839.
  Préparation du poison de Curaray par les vieilles femmes dans une tribu de sauvages (Saloñs 1861).
  Invasion de moustiques sur l’Amazone (Saloñs 1869).
  Portrait de femmes, eoullivadur war lien, 214, 5 × 159 cm, Mirdi Broadel an Arzoù-kaer, Rio de Janeiro, Brazil.
  Tribu arabe surprise par le simoun ou vent du désert, 1833, eoullivadur war lien, 65 × 90 cm, Mirdi Arzoù-kaer Nimes.
  Le duc d’Orléans descend le grand rapide de l’Eijampaïka sur le fleuve Mionio, en Laponie, août 1795, 1840, 131 × 163 cm, Mirdi Broadel Kastell Versailhez.
  Le duc d’Orléans reçu dans un campement de Lapons, août 1795, 1840, 132 × 163 cm, Mirdi Broadel Kastell Versailhez.
  
  Liammoù diavaez
  
  Ganedigezhioù 1798
  Marvioù 1882
  Livourien c'hall an XIXvet kantved